Boek: Raaiselkind | Maroela Media
'n Verhaal wat die kruis van outisme genadeloos oopvlek. Sentraal in hierdie aangrypende gegewe staan twee onvergeetlike vrouekarakters: Ingrid Dorfling, ma van Alexander, wat die grense van wanhoop oorskry in haar verbete stryd om die kind wat hulle hele gesinlewe ontwrig "mens" te laat word. En in die proses omtrent alles wat kosbaar is, verloor. Parallel met Ingrid staan Miriam – oppasma – met haar kinderlike godsvertroue en aardse wysheid die enigste is wat tot "Boetatjie" kan deurdring.
'n Fliek met dieselfde naam, gebaseer op die boek, word op 16 Februarie landswyd in teaters vrygestel.
Annelie Botes is in 1957 op die plaas Grootfontein in die Kammanassie naby Uniondale gebore. Sy was onder meer 'n musiekonderwyseres en kerkorreliste. In 1994 begin sy aktief skryf en 'n jaar later debuteer sy met die roman Trippel Sewe. In 1998 ontvang sy die ATKV-Prosaprys vir haar roman Klawervier.
Koop die boek by Graffiti Boeke.
Annelie Botes outisme
Het hierdie boek jare terug gelees. Aangrypend, hartverskeurend. Raak 'n mens aan die hart.
Ek lief Annelie Botes se boeke. Pynlik eerlik soos ook Tula, tula wat elke mens behoort te lees. Skokken,d maar spreek iets waaroor baie stilgebly word, sterk aan. (O heng of is dit nou Thula, thula? Nou nie by my boekraknie!) Sy is baie sleg behandel paar jaar gelede met outeursprys wat sy absoluut verdien het en wat teruggetrek is oor iets wat sy gesê het en natuurlike weer heeltemal uit evrband geruk is. Dit terwyl sy BAiE vir swart mense doen. Ondersteun haar, koop haar boeke.
Stem saam met jou E.K. Het self ook omtrent al haar boeke. Leen ook nie graag haar boeke uit nie. Te bang ek kry dit nie weer terug nie !